সংখ্যালঘুবিষয়কমন্ত্রক
মুম্বাইয়ের নিউ পানভেলে মুসলিম সম্প্রদায়ের জন্য সিভিল সার্ভিস পরীক্ষার আবাসিক প্রশিক্ষণ কর্মসূচির উদ্বোধন করা হয়েছে
মুম্বাই,২ এপ্রিল, ২০২২২
কেন্দ্রীয় সংখ্যালঘু বিষয়ক মন্ত্রী শ্রী মুখতার আব্বাস নকভি আজ মুম্বাইয়ে সিভিল সার্ভিস ও অন্য সরকারি পরীক্ষার জন্য আবাসিক প্রশিক্ষণ কর্মসূচি-
অঞ্জুমান-ই-ইসলামের ইউপিএসসি একাডেমি'র  উদ্বোধন করেছেন। মুসলিম সম্প্রদায়ের শিক্ষার্থী এবং প্রার্থীদের জন্য বিশেষ করে এই কর্মসূচি সমাজের অনগ্রসর অংশ থেকে উঠে আসা মুসলিম শিক্ষার্থীদের সাফল্য পেতে সাহায্য করবে।কর্মসূচিটি অঞ্জুমান-ই-ইসলামের ব্যবস্থাপনার মাধ্যমে তৈরি করা হয়েছে এবং সংখ্যালঘু বিষয়ক মন্ত্রকের আওতাধীন কেন্দ্রীয় ওয়াকফ কমিশন অর্থ সাহায্য করেছে।
মুম্বাইয়ের নিউ পানভেলে আঞ্জুমান-ই-ইসলামের কালসেকার টেকনিক্যাল ক্যাম্পাসে এই এআইইউপিএসসি আবাসিক প্রশিক্ষণ কেন্দ্র তৈরি করা হয়েছে।কেন্দ্রীয় সংখ্যালঘু বিষয়ক মন্ত্রী শ্রী নকভি প্রতিষ্ঠানের একাডেমিক শীর্ষ স্থানাধিকারী এবং ফ্যাকাল্টিতে যোগ্যতা অর্জনকারীদের অভিনন্দন জানিয়েছেন।
উদ্বোধনী অনুষ্ঠানের ভাষণে, কেন্দ্রীয় সংখ্যালঘু বিষয়ক মন্ত্রী বলেছেন যে, সংখ্যালঘু সম্প্রদায়ের বিপুল সংখ্যক যুবক সিভিল সার্ভিসে নির্বাচিত হচ্ছেন এবং মন্ত্রকের "ব্যাকআপ টু ব্রিলিয়ান্স" নীতির কারণে অন্যান্য প্রতিযোগিতামূলক পরীক্ষায় সাফল্য পাচ্ছেন। তিনি বলেন ২০১৪ সালের আগে কেন্দ্রীয় সরকারি চাকরিতে সংখ্যালঘু সম্প্রদায়ের যোগদান ৫ শতাংশের নিচে ছিল, এখন ১০ শতাংশের বেশি হয়েছে।
মন্ত্রী বলেন 'প্রধানমন্ত্রী বিরাসত কা সম্বর্ধন' প্রকল্প বাস্তবায়িত হচ্ছে।এই প্রকল্প দরিদ্রদের আর্থ-সামাজিক এবং শিক্ষাগত ক্ষমতায়নের ক্ষেত্রে এক মাইলফলক হিসাবে প্রমাণিত হবে ও কর্মসংস্থান-ভিত্তিক দক্ষতা বিকাশের ব্যবস্থা করবে।
শ্রী নকভি বলেন সরকার "হুনার হাট", "শিখো অর কামাও", "নয়া মঞ্জিল",নয়া রশনি”, “ওস্তাদ” এবং “গরিব নওয়াজ স্ব-কর্মসংস্থান প্রকল্প ” এর মতো বিভিন্ন কর্মসূচির মাধ্যমে গত আট বছরে সংখ্যালঘু সম্প্রদায়ের প্রায় ২১.৫ লক্ষ লোককে দক্ষতা উন্নয়ন প্রশিক্ষণ ও কর্মসংস্থানের সুযোগ করে দিয়েছে।
মন্ত্রী জানান ২০১৪ সালের আগে মাত্র ৩ কোটি সংখ্যালঘু সম্প্রদায়ের শিক্ষার্থীদের বৃত্তি দেওয়া হয়েছিল। সংখ্যালঘু বিষয়ক মন্ত্রক গত ৮ বছরে ৫.২ কোটি সংখ্যালঘু সম্প্রদায়ের শিক্ষার্থীদের বৃত্তি দিয়েছে। তিনি ব্যাখ্যা করে জানান যে এর ফলে কি ভাবে মুসলিম মেয়েদের বিদ্যালয় ছুটের সংখ্যা কমেছে।
"প্রধানমন্ত্রী জন বিকাশ কার্যক্রম"-এর আওতায় উন্নয়নমূলক কাজের কথা বলতে গিয়ে, মন্ত্রী বলেন সরকার সারা দেশে এই প্রকল্পের সুবিধা প্রসারিত করেছে।
মন্ত্রী জানান যে, পিছিয়ে পড়া এলাকায় ১৮ হাজার কোটি টাকারও বেশি মূল্যের একাধিক প্রকল্প গড়ে তোলা হয়েছে।এই প্রকল্পগুলির মধ্যে স্কুল, কলেজ, স্মার্ট ক্লাসরুম, আইটিআই, পলিটেকনিক, হোস্টেল, সাধারণ পরিষেবা কেন্দ্র, দক্ষতা উন্নয়ন কেন্দ্র, হাসপাতাল, পানীয় জল এবং স্যানিটেশন সুবিধা, ক্রীড়া সুবিধা, হুনার হাব ইত্যাদি অন্তর্ভুক্ত রয়েছে।
শ্রী নকভি বলেছেন সংখ্যালঘু বিষয়ক মন্ত্রক বেরিলিতে ইউনানি মেডিসিন কলেজের জন্য ২০০ কোটি ও আলীগড় মুসলিম বিশ্ববিদ্যালয়ের তিনটি ক্যাম্পাসের জন্য ৩০০ কোটি টাকা মঞ্জুর করেছে।
মন্ত্রী বলেন, ১০০ শতাংশ ডিজিটাল/অনলাইন হজ প্রক্রিয়া, মুসলিম মহিলাদের শুধুমাত্র মেহরামের সঙ্গে হজ পালনের ওপর থেকে নিষেধাজ্ঞা প্রত্যাহার, ওয়াকফ সম্পত্তির জিআইএস/জিপিএস ম্যাপিং এবং ওয়াকফ সম্পত্তির উন্নয়ন প্রকল্পের উদ্যোগ নেওয়া হয়েছে।
উল্লেখ্য, অঞ্জুমান-ই-ইসলামের ইউপিএসসি একাডেমিতে মোট ১,১৪১জন শিক্ষার্থী বাছাই প্রক্রিয়ার জন্য আবেদন করেছিলেন। পরীক্ষায় অংশ নেওয়া ৭৬০ জন শিক্ষার্থীর মধ্যে আন্তঃ-মেধার ভিত্তিতে প্রথম ৫০ জন শিক্ষার্থীকে প্রথম তালিকায় নির্বাচিত করা হয়েছে। মডিউল-ভিত্তিক কোচিং সেশনগুলি ২০২১ সালের ১২ই জুলাই থেকে অনলাইন মোডে শুরু হয়৷ কোভিড-১৯ বিধিনিষেধগুলি প্রত্যাহারের পরে, চলতি বছরের জানুয়ারি থেকে অভিভাবক এবং প্রার্থীদের সম্মতির ভিত্তিতে আবাসিক প্রশিক্ষণের জন্য আহ্বান জানানো হয়৷
CG/SS
(Visitor Counter : 379